Document ID: /roh_data/filtered/Billingualer_Corpus_interleaved-de-rm.jsonl.gz/855

This is a text translated from German to Rumantsch Grischun.
Erster Teilbericht zur FINMA positiv aufgenommen

Die Aufsicht über die Finanzmärkte wird mit einer neuen Behörde geregelt: die "Eidgenössische" Finanzmarktaufsicht FINMA". Sie wird sich für das ansehen des Finanzplatzes Schweiz und die Stabilität des schweizerischen Finanzsystems einsetzen. In einem ersten Teilbericht hat eine Expertenkommission vorgeschlagen, die FINMA als öffentlich-rechtliche Anstalt auszugestalten und hier vorerst die Eidgenössische Bankenkommission und das Bundesamt für Privatversicherungen organisatorisch zusammenzuführen. Die Bündner Regierung hat sich zum Vernehmlassungsentwurf positiv geäussert. Die neue Struktur ist sinnvoll und Ziel führend, weil Fachkompetenz gebündelt, Doppelspurigkeiten vermindert und Aufsichtslücken beseitigt werden.

Tarifvereinbarung zwischen Spitex Verband Graubünden und Santésuisse neu geregelt Die Bündner Regierung hat die Tarifvereinbarung zwischen dem Spitex Verband Graubünden und Santésuisse genehmigt. Die Pflegepauschale pro Stunde wird neu um zwei Franken erhöht; je nach Leistungsstufe sie liegt nun zwischen 42 und 57 Franken. Für die Versicherten bewirkt diese Anpassung eine effektive Erhöhung der Prämie um rund 0,1 Prozent.

Grundsätze der Kontingentsverteilung beschlossen

Die Regierung hat die Grundsätze der Kontingentsverteilung für das Jahr 2004 beschlossen und die Gemeindequoten für den Erwerb von Grundstücken durch Personen im Ausland genehmigt. Für das Jahr 2004 stehen dem Kanton Graubünden total wie bisher 270 Kontingente zur Verfügung.

Aus Gemeinden und Regionen

- Mastrils: Die Regierung hat die neue Gemeindeverfassung genehmigt.

- Tujetsch, Vaz/Obervaz, Zizers: In Tschamut innerorts gilt neu eine Höchstgeschwindigkeit von generell 50 km/h (bisher 60), ebenso in der Fraktion Lain, wo der 50 km/h-Innerortsbereich in Richtung Muldain um rund 200 Meter versetzt wird. Zudem wird von Lain in Richtung Lenzerheide eine rund 500 Meter lange Vorzone mit 60 km/h eingeführt. Auf der deutschen Strasse zwischen Zizers und Trimmis wird im Bereich des Verkehrsknotens "Rappengugg" die Höchstgeschwindigkeit auf rund 400 Metern von 80 auf 60 km/h reduziert.

- Höchstgewicht erhöht: Auf der Spinastrasse zwischen Glaris und Spina ist das Höchstgewicht für Fahrzeuge von 18 bzw. neun Tonnen auf 28 Tonnen und auf der Obersaxenstrasse zwischen dem Grosstobel und St. Martin von 13 auf 18 Tonnen erhöht worden. Bis zum Abschluss der Sanierungsarbeiten auf der Obersaxenstrasse gilt die höhere Tonnage temporär nur in den Monaten Mai bis Oktober.

Kantonsbeiträge an verschiedene Institutionen

- Alters- und Pflegeheim Falveng, Domat/Ems: Der Kantonsbeitrag für Umbau, Erweiterung und Sanierung des Gebäudes beläuft sich auf rund 1,7 Millionen Franken. Die Regierung hatte bereits im vergangenen Sommer das Vorprojekt genehmigt.

- Fondazione movingAlps: Der Kanton Graubünden beteiligt sich an das Grundkapital der Stiftung mit einem einmaligen Beitrag von 10'000 Franken. movingAlps unterstützt gefährdete Dörfer und Talschaften in den Alpen, sich wirtschaftlich und kulturell zu entwickeln.

Strassenprojekte

- Rabiusabrücke Passugg, Landquartbrücke Saneus: Für die Instandsetzung beider Brücken hat die Regierung rund 1,2 Millionen Franken genehmigt.

Personelles

- Bruno Roussette aus Vicosoprano ist als Regionalforstingenieur der Region Mittelbünden/Moesano gewählt worden. Er tritt seine Stelle am 1. April an.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 22.01.2004

Emprim rapport parzial davart la FINMA è vegnì acceptà bain

La surveglianza dals martgads da finanzas vegn reglada cun ina nova autoritad: la "surveglianza dals martgads da finanzas FINMA". Ella vegn a s'engaschar per il renum da la Svizra sco plazza da finanzas e per la stabilitad dal sistem da finanzas svizzer. En in emprim rapport parzial ha ina cumissiun d'experts proponì da concepir la FINMA sco instituziun da dretg public e - per il mument - da manar ensemen organisatoriamain en quella la cumissiun federala da bancas e l'uffizi federal da las assicuranzas privatas. La regenza grischuna è s'exprimida en moda positiva davart il sboz da consultaziun. La nova structura è raschunaivla e maina a la finamira, perquai che cumpetenzas professiunalas vegnan colliadas, duplicitads sminuidas e largias da surveglianza eliminadas.

Reglà da nov la cunvegna da tariffa tranter la federaziun da spitex dal Grischun e la santésuisse

La regenza grischuna ha approvà la cunvegna da tariffas tranter la federaziun da spitex dal Grischun e la santésuisse. La pauschala da tgira per ura vegn da nov auzada per dus francs; tut tenor stgalim da prestaziun importa ella uss tranter 42 e 57 francs. Per las persunas assicuradas chaschuna questa adattaziun in augment effectiv da la premia da var 0,1 pertschient.

Concludì ils princips da la repartiziun dal contingent

La regenza ha concludì ils princips per la repartiziun dal contingent per l'onn 2004 ed ha approvà las quotas da las vischnancas per l'acquist da bains immobigliars tras persunas a l'exteriur. Per l'onn 2004 stattan a disposiziun al chantun Grischun sco enfin uss totalmain 270 contingents.

Da vischnancas e regiuns

- Mastrils: La regenza ha approvà la nova constituziun communala.

- Tujetsch, Vaz, Zizers: En il vitg da Tschamut vala da nov ina spertadad maximala generala da 50 km/h (fin uss 60 km/h), medemamain en la fracziun da Lain, nua ch'il traject da 50 km/h entaifer il vitg vegn spustà per var 200 meters en direcziun da Muldain. Ultra da quai vegn introducida da Lain en direcziun da Lai in'avantzona da 60 km/h d'ina lunghezza da var 500 meters. Sin la via tudestga tranter Zizers e Trimmis vegn reducida la spertadad maximala dad 80 sin 60 km/h en il territori da la cruschada "Rappengugg" sin in traject da var 400 meters.

- Auzà il pais maximal: Sin la via da Spina tranter Glaris e Spina è il pais maximal per vehichels da 18 resp. 9 tonnas vegnì auzà sin 28 tonnas e sin la via da Sursaissa tranter il Grosstobel e S. Martin da 13 sin 18 tonnas. Fin a la terminaziun da las lavurs da sanaziun sin la via da Sursaissa vala la tonnascha pli auta temporarmain mo durant ils mais da matg fin october.

Contribuziuns chantunalas a differentas instituziuns

- Chasa d'attempads e da tgira Falveng, Domat: La contribuziun chantunala per la midada da construcziun, l'engrondiment e la sanaziun da l'edifizi importa var 1,7 milliuns francs. La regenza aveva approvà il project preliminar gia la stad passada.

- Fundaziun movingAlps: Il chantun Grischun sa participescha vi dal chapital da basa da la fundaziun cun ina contribuziun unica da 10'000 francs; movingAlps sustegna il svilup economic e cultural da vitgs e valladas periclitadas en las Alps.

Projects da vias

- Punt da la Rabiusa a Passugg, punt da la Landquart a Serneus: Per reparar domaduas punts ha la regenza approvà var 1,2 milliuns francs.

Chaussas persunalas

- Bruno Roussette da Vicosoprano è vegnì elegì sco inschigner forestal regiunal da la regiun Grischun central/Moesano. El cumenza sia plazza il 1. d'avrigl.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 22.01.2004